EELNÕU

**MAARDU LINNAVALITSUS**

**KORRALDUS**

Maardu ……….2022 nr…..

Viieaia tee 13 kinnistule projekteerimistingimuste

määramine detailplaneeringu olemasolul

Maardu Linnavalitsusele esitati 28.03.2022 ehitisregistri kaudu taotlus nr 2111002/11852 projekteerimistingimuste väljastamiseks Viieaia tee 13 kinnistule päikesepaneelide projekteerimiseks.

Ehitisregistri andmetel asub kinnistul laohoone (ehitisregistri kood 116047356, ehitisealune pind 8923 m2). Kinnistu omanik soovib Viieaia tee 13 kinnistu ala põhjaosasse rajada päikesepaneelid.

Maardu Linnavolikogu 25.03.2008.a otsusega nr 170 kehtestatud Maardu Linna üldplaneeringu maakasutusplaani kohaselt on Viieaia tee 13 kinnistule ette nähtud tootmismaa ning kaubandus-, teenindus- ja büroohoonete maa segafunktsiooni juhtotstarve. Viieaia tee 13 kinnistu osas kehtib Maardu Linnavolikogu 31.10.2006.a otsusega nr 86 kehtestatud Vana-Narva mnt 1d maaüksuse ja Vana-Narva mnt 1/2 kinnistu detailplaneering (edaspidi detailplaneering). Detailplaneeringuga nähti ette juurdepääsutee rajamine Vana-Narva mnt ½ kinnistule.

Ehitusseadustiku § 27 lg 1 p 1 ja p 2 kohaselt võib detailplaneeringu olemasolu korral pädev asutus põhjendatud juhul anda ehitusloakohustusliku hoone või olulise rajatise ehitusprojekti koostamiseks projekteerimistingimusi, kui detailplaneeringu koostamisest on möödas üle viia aasta ja/või detailplaneeringu kehtestamise järel on ilmnenud olulisi uusi asjaolusid või on oluliselt muutunud planeeringuala või selle mõjuala, mille tõttu ei ole enam võimalik detailplaneeringut täielikult ellu viia.

Käesoleva korraldusega nähakse ette tingimused üksnes korralduse lisas 2 näidatud ulatuses päikesepaneelide ehitamiseks, sealjuures ei muudeta olemuslikult Maardu Linnavolikogu 31.10.2006.a otsusega nr 86 kehtestatud detailplaneeringut.

Projekteerimistingimuste eelnõu esitati seisukoha võtmiseks piirinaabritele. Projekteerimistingimuste avalikust väljapanekust ilmus teade Maardu linna kodulehel ning avalik väljapanek toimus 13.05.2022 kuni 23.05.2022. Avaliku väljapaneku jooksul projekteerimistingimuste eelnõu osas seisukohti ei esitatud.

Arvestades eeltoodut ja võttes aluseks ehitusseadustiku § 27 lg 1 p 1 ja 2, lg 2 p 1-3, lg 3, lg 4; § 31 lg 1 – 3, 5, 6; Maardu Linnavolikogu 28.01.2014 määruse nr 5 „Maardu linna ehitusmäärus“ § 2 lg 4 p 9 ning Olavi Mätik esitatud taotluse nr 2111002/11852

1. Määrata projekteerimistingimused Viieaia tee 13 (44604:001:0220, tootmismaa 100%) kinnistule päikesepaneelide rajamiseks vastavalt korralduse lisadele;
2. Projekteerimistingimused ei muuda Maardu Linnavolikogu 31.10.2006.a otsusega nr 86 kehtestatud Vana-Narva mnt 1d maaüksuse ja Vana-Narva mnt 1/2 kinnistu detailplaneeringu ehitusõigust;
3. Korraldust on võimalik vaidlustada 30 päeva jooksul teatavakstegemisest, esitades kaebuse Tallinna Halduskohtule halduskohtumenetluse seadustikus sätestatud korras või vaide Maardu Linnavalitsusele haldusmenetluse seaduses sätestatud korras.
4. Korraldus jõustub teatavakstegemisest.

(allkirjastatud digitaalselt)

(allkirjastatud digitaalselt)

Vladimir Arhipov

Linnapea Julia Saveljeva

Linnasekretär